GARRIDO KNÖRR (PP, 2013-12-19):
Gracias, señora presidenta. Señorías, consejeros, consejeras, buenos días.
El Partido Popular ha presentado una proposición no de ley sobre el nuevo plan funcional del Hospital Universitario de Álava... Al parecer, este Gobierno ha realizado un nuevo plan funcional, y en esta propuesta solicitamos que se envíe dicho plan al Parlamento.
El pasado 22 de mayo, este Gobierno presentó un nuevo plan funcional. Digo "nuevo", porque en la anterior legislatura, estando el Partido Socialista en el Gobierno, y gracias a un acuerdo entre el Partido Socialista y el Partido Popular, se realizó un plan funcional sobre este proyecto estratégico.
Cuando se formó el nuevo gobierno, es decir, el gobierno del Partido Nacionalista Vasco, dicho Gobierno decidió guardar en un cajón ese plan funcional y realizar su nuevo plan funcional, el cual se presentó en este Parlamento, en la Comisión de Sanidad, el día 22 de mayo. Este plan es nuevo, si lo comparamos con el plan funcional realizado en la anterior legislatura.
Joan den maiatzaren 22an, Osasun eta Kontsumo Batzordean aurkeztu zen plan funtzional berri hori, zeina ez baitzuen sailburuak aurkeztu  - eskaera zehatza sailburuari zuzendua zegoen, baina osasun-sailburuordeak eta Osasun Arretako zuzendariak aurkeztu zuten; ondoren, barkamena eskatu zuen sailburuak, eta talde honek, agerraldi hori eskatu zuenak, onartu egin zuen barkamen hori - ; bada, plan horretan, arreta emateko erakunde bat bakarrik jasotzen zen patologia akutuak dituzten AUOko pazienteentzat, arreta emateko baliabideak bi egoitzatan izanik, Txagorritxuko ospitalean eta Santiagoko ospitalean.
Gero  - eta horri buruz arituko naiz -  zenbait gertaera izan ziren edo zenbait gauza jakin ziren, eta, hala, ondorioztatu zen Jaurlaritza aldaketa nabarmenak egiten ari zela aipatu berri dudan maiatzaren 22an aurkezturiko planean.
Alde batetik, maiatzaren 22ko sailburuordearen eta Osasun Arretako zuzendariaren agerraldiaren ondoren, Santiago Ospitaleko zenbait espezialitatetako buruek ere agerraldia egin zuten Osasun eta Kontsumo Batzordean; hain zuzen ere, eta besteak beste, pediatria-, pneumologia-, onkologia-, kardiologia-, neurologia- eta anestesiologia-zerbitzuetako buruek. Agerraldi hori ekainaren 26an egin zen. Hala, zalantzan jarri eta kritikatu egin zituzten bi egoitzen arteko espezialitate-banaketaren alderdi batzuk; zehazki, zalantzan jarri zuten  - eta kritikatu zuten -  plan funtzional horren idazketan jasotako banaketaren ondorioz espezialitate batzuk banandu egin zirela, eta hori ez zetorrela bat, inolaz ere, Arabako Lurralde Historikoan osasun-arreta integraleko eredu bat bultzatzearekin, eta, beraz, eredu horrek ez zuela zentzu handirik.
Geroago, irailaren 26an, denok dakigun moduan, akordio zehatz bat sinatu zuten Eusko Alderdi Jeltzaleak eta Alderdi Sozialistak, eta akordio horren gehigarrian ere aipatzen zen ospitale hori.
Beraz, maiatzaren 22an aurkeztu zen plan funtzional hori, aipatu ditudan bi gertakari horiek kontuan izanda eta, zehazki, ikusirik aurkezturiko plan funtzional horren oinarrizko alderdiak eta espezialitate-banaketa kritikatu zirela, eta hori ez zetorrela bat Arabarako osasun-arreta integraleko eredu bat bultzatzearekin, hori baitzen aurreko legegintzaldian aurkezturiko jatorrizko planaren helburua eta talde honek babestu zuena... Talde honek babestu egin zuen hori, eta, gainera, hainbat zuzenketa aurkeztu genituen aurreko legegintzaldiko aurrekontuetan, hasieran aurreikusitako kontu-sailak handitzeko eskatuz.  Hala, ikusirik bi egoitzen arteko banaketak gehien eragindako espezialitateetako batzuek zalantzan jarri zutela plan funtzional hori, uste dut horregatik aurkeztu zuela Gobernuak plan hori.
Talde honek hainbat ekimen aurkeztu ditu eta osoko bilkuran ahozko galderaren bat ere egin du plan funtzionalaren aurkezpena dela-eta, baita Legebiltzar honetan ordezkaritza duen talderen batek ere, eta AUOren plan funtzional berria  - alegia, ustez, aurkezturikoaren alderdi batzuk aldatzen zituena -  noiz bidaliko zen galderari erantzunez, sailburuak esan zigun, urrian, OUAren plan funtzionala bi egoitzetan aurkeztea aurreikusten zela, eta orduan argitu ahal izango zirela zehazki zalantza guztiak, Legebiltzar honetan proiektu horri buruz eginiko galderen erantzunen arabera. Plan funtzionala amaitu ondoren, plan zuzentzailea jarriko da martxan, eta 2014ko ekitaldiaren hasierarako aurkeztea aurreikusten da.
Guk jakin badakigu plan funtzional hori  - aldatutakoa, esan nahi dut -  aurkeztu dela dagoeneko Txagorritxuko eta Santiagoko egoitzetan, baina deigarri gertatzen zaigu, gaur gaurkoz, Legebiltzarretik kanpoko harreman informalak alde batera utzirik  - plan funtzionalaren aldaketen eraginez zer gorabehera zeuden jakin ahal izan da horien bidez; talde honek eskerrak eman ditu horregatik, eta horrela adierazi dio sailburuari - ... Kontua da Legebiltzar honetan ez dugula jaso inolako plan funtzionalen bidalketaren berririk, maiatzaren 22ko agerraldikoaz gainera.
Esan nahi dudana da, talde honen iritziz, eta Legebiltzar honekiko begirunez, aurkezten ari diren eta bi egoitzetako espezialistei helarazten ari diren plan bat dagoela jakinik, Legebiltzarrarekiko begirune hutsez, plan hori Legebiltzarrera bidali behar zela. Eta, are gehiago, kontuan izanik gure galderei erantzunez esan zaigula urrian bi egoitzetan aurkeztu dela eta urtarrilean plan zuzentzailea martxan izango dela. Urte hau amaitzear dugu jada, datorren ekitaldiaren hasieran aurkeztuko omen da plan zuzentzailea, eta Ganbera honek ez du berririk izan maiatzean aurkezturiko plan funtzionalean izandako aldaketei buruz.
Eusko Alderdi Jeltzaleak eta Tellería jaunak esango didate sailburuak dagoeneko eskatu duela agerraldia. Bai, halaxe da. Sailburuak eskatua du agerraldia, baina esan behar dizut 2013ko urriaren 30ean eskatu duela agerraldi hori. Beraz, ezin izan da egin, eta, talde honen ustez, guztiz beharrezkoa da plan funtzionala bidaltzea; are gehiago, aspalditik Legebiltzar honetan proiektu horri buruzko berririk ez dugula jakinik eta ikasturte hasieran plan zuzentzailea aurkeztuko dela kontuan izanik.  Beraz, gure ustez, plan funtzionala ekarri egin behar da, eta horixe da legez besteko proposamen hau aurkezteko arrazoia; alegia, Eusko Jaurlaritzari eskatzea albait arinen bidal dezala Eusko Legebiltzarrera plan funtzional berria, eta aurkez dezala Osasun Batzordean.
Alderdi Popularraren ustez, plan eta proiektu hau, Arabako Unibertsitate Ospitalearen plana, guztiz estrategikoa da; proiektu estrategikoa da lurralde horretako osasun-arretarako, zeina, nire hitzaldiaren hasieran esan dudan moduan, aurreko legegintzaldian diseinatu baitzen, sakonki diseinatu ere, kontuan izanik, bistan denez, horrelako proiektuak dinamikoak direla eta aldaketak izan ditzaketela; izan ere, osasun-azpiegitura zehatzetan osasun-hornikuntza zehatzak eraikitzeaz ari gara, laburra ez den denbora-tarte batean, eta kontuan izan behar da, halaber, aurrekontuetako aurreikuspena ere hainbat urterakoa dela, eta ez, inolaz ere, urte bat edo birakoa.
Gu proiektu honen alde gaude, eta uste dut, aukera izan dugunean, beraren alde egin dugula. Gainera, lehenago esan dudan moduan, hainbat zuzenketa aurkeztu ditugu, Alderdi Sozialistak eta lehendakari jaunak gogoan izango dutenez, hasieran aurreikusitako kontu-sailak handitzeko.
Sinesten genuen eta oraindik ere sinesten dugu proiektu estrategiko honen oinarrian dauden premisetan, alegia, uste dugu erantzun bat eman behar zaiela paziente akutuen ospitaleratze-beharrei. Azpiegitura jakin baten alde gaude, baina, zalantzarik gabe, uste dugu, Gasteizen, gaixo kronikoen ospitaleratze-beharrak konpondu gabe daudela oraindik, eta gaixo kronikoak Lezara eraman behar direla. Eta alboko lurraldeetan badaude berariazko azpiegiturak kronikoentzat, bai Bilbon, bai Donostian. Hortaz, gaixo kronikoen arretari dagokionez, Gasteizen maila berean egon behar dugula aldarrikatzen dugu.
Babesten dugun beste premisetako bat Arabako arreta-eskaintza berrantolatzea eta handitzea da, teknologia-berrikuntzak eta azpiegitura berriak eginez; izan ere, zalantzarik gabe, horien bidez, handiagoak izango dira arreta emateko gaitasuna eta eraginkortasun klinikoa.
Diseinaturiko proiektuan kanpo-kontsulten eraikin bat aipatzen zen berariaz, legegintzaldian zehar emandako bultzadari esker, nahiz eta Jaurlaritza honek zabaldu duen; baina aurreko legegintzaldian egin zen proiektu horren zati handiena. Eraikin hori martxan da, baina OUAren proiektuan, Arabako Lurralde Historikoaren osasun-berrantolaketarako beste eraikin batzuk, beste hornikuntza batzuk ere aurreikusten ziren, eta uste dugu horiek bultzatzen eta diruz hornitzen jarraitu behar dela. Alde horretatik ere, alderdi honek zuzenketa aurkeztu die aurrekontuei, eta OUAri dagokion hasierako kontu-saila 3 milioi euro handitzea eskatu du, baina, azkenean, atzera bota da. Dena den, espero dugu, aurrekontuetan jasotako hornikuntzarekin, proiektuak aurrera jarraituko duela.
Larrialdi-zerbitzuak handitzea, Ikerketa Biomedikoko Institutua, bloke teknikoa, ama-haurrentzako eraikina... horiek denak ere aipatzen ziren jatorrizko proiektuan... Alegia, gure lurraldean osasun-zerbitzua bultzatzeko eta talde neurriratuagoak eta lehiakorragoak izateko guztiz beharrezkoak diren azpiegiturak aipatzen ziren.
Horregatik, uste dugu, oraindik ere, egokia dela ekimen hau aurkeztea. Sailburuak dagokion agerraldia egiteko eskaria egin arren, eta ziurrenik otsailean egingo den arren, egokia litzateke maiatzean aurkezturiko plan funtzional horrek izan dituen aldaketak azalduko bazenizkigukete, hartara Ganbera honetako kideok egunean jarri ahal izateko, eta, hala, batzordean aurkezten denean eta sailburua etortzen denean  - izan ere, talde honek espero du, oraingoan, sailburua etorriko dela - , agerraldia eskatua duenez, aurrekoan bezala, lana aurreratuta izan dezagun.
Inpresioa daukat proiektu honekin loturiko alderdi batzuk ilun samar daudela, edo, une jakin batzuetan, nolabaiteko definizio- eta zehaztasun-falta izan dela. Nire ustez, plana Ganbera honetara ekarriko balitz, aukera izango litzateke gardenago jokatzeko eta informazio gehiago izateko. Alderdi Popularreko kideon ustez, guztiz garrantzitsua da hori, hain garrantzitsua iruditzen zaigun Arabako Lurralde Historikoko proiektu honen egoera erreala bertatik bertara ezagutzeko.
Espero dugu ekimenak, idatzita dagoen moduan, ez duela izango arazorik, uste baitut sen onez eginiko eskaera bat dela eta egokia dela; horregatik, espero dut taldeei ere egokia irudituko zaiela.
Besterik ez. Eskerrik asko.